4x4 online :: Budapest Auto Show
Az őszi autós szemlén kilenc márka közel ötven autója várja az érdeklődőket. A kiállítók több bemutatóval is készülnek, az Audi a Q8-at, a Peugeot az 508-at, a Citroën az új Berlingót leplezi le a hazai nagyközönség előtt, míg a SEAT itt mutatja be a sportos négykerekűit gyűjtő új, különálló márkáját, a CUPRA-t is, amelyet a 300 lóerős CUPRA Ateca képvisel a rendezvényen. A hazai importőrök a kiállított példányok mellett tesztautókkal is készülnek, így a helyszíni regisztráció után a látogatók ki is próbálhatják az Audi, a Citroën, a CUPRA, a Honda, a Peugeot, a Renault, a Škoda, a Suzuki, a Volkswagen legújabb modelljeit.
A show részeként a szervezők számos, kicsiknek és nagyoknak szóló látogatói programmal is készülnek. A kiállítás színpadán fellép a háromszoros olimpiai bajnok vízilabdázó, dr. Kiss Gergely, a háromszoros olimpiai és háromszoros világbajnok kajakozó, Kammerer Zoltán, a háromszoros világ- és kétszeres Európa-bajnok magyar úszó, Gyurta Dániel, a mindössze 17 éves autóversenyző tehetség, Keszthelyi Vivien, Németh Kristóf színművész, a műsorvezetőIszak Eszter divattervező lesz. A színpadon az érdeklődők nemcsak velük találkozhatnak, lesznek vezetéstechnikai előadások, használt autós tippek, a Michelin jóvoltából pedig téli abroncsokkal kapcsolatos tanácsok is. A legszerencsésebb látogatók a Budapest Auto Show mindhárom napján egy-egy teljes szett Michelin-gumiabronccsal távozhatnak.
HONDA: Honda CR-V és Honda HR-V
A Budapest Auto Show
- október 26-án, pénteken: 15.00 - 18.00,
- október 27-én és 28-án: 9.00 - 18.00-ig tart nyitva.
A jegyek ára elővételben 26-ra, 27-re, 28-ra online a broadway.hu-n 1 000 Ft, a helyszínen: 1 500 Ft.
A rendezvényről további részletek a budapestautoshow.hu weboldalon találhatók.